“หุ้นเอเชีย” เปิดผันผวน รอตัวเลขเงินเฟ้อ “ฮ่องกง-สิงคโปร์”
“ตลาดหุ้นเอเชีย” เปิดผันผวน นักลงทุนประเมินรายงานการประชุมครั้งที่ผ่านมาของธนาคารกลางสหรัฐ และรอตัวเลขเงินเฟ้อ “ฮ่องกง-สิงคโปร์”
“ตลาดหุ้นเอเชีย” เปิดผันผวน นักลงทุนประเมินรายงานการประชุมครั้งที่ผ่านมาของธนาคารกลางสหรัฐ และรอตัวเลขเงินเฟ้อ “ฮ่องกง-สิงคโปร์”
23 ก.พ. 2566

ผู้สื่อข่าวรายงานว่า ตลาดหุ้นเอเชียเปิดไร้ทิศทางในวันนี้ ขณะที่นักลงทุนประเมินรายงานการประชุมครั้งที่ผ่านมาของธนาคารกลางสหรัฐ (เฟด) ซึ่งแสดงให้เห็นว่า สมาชิกของเฟดยังคงยึดมั่นต่อภารกิจต่อสู้กับเงินเฟ้อด้วยการปรับขึ้นอัตราดอกเบี้ย
ทั้งนี้ ดัชนีฮั่งเส็งเปิดภาคเช้าที่ระดับ 20,339.15 จุด ลดลง 84.69 จุด หรือ -0.41% และดัชนีเซี่ยงไฮ้คอมโพสิตเปิดภาคเช้าที่ระดับ 3,293.52 จุด เพิ่มขึ้น 2.37 จุด หรือ +0.07%
ตลาดหุ้นญี่ปุ่นปิดทำการวันนี้ (23 ก.พ.) เนื่องในวันพระราชสมภพจักรพรรดิญี่ปุ่น
ธนาคารกลางเกาหลีใต้ (BOK) มีมติตรึงอัตราดอกเบี้ยที่ 3.50% ซึ่งสอดคล้องกับการคาดการณ์ของนักเศรษฐศาสตร์
ฮ่องกงและสิงคโปร์มีกำหนดเปิดเผยตัวเลขดัชนีราคาผู้บริโภค (CPI) ในวันนี้ โดยนักวิเคราะห์คาดการณ์ว่า ดัชนี CPI เดือนม.ค.ของสิงคโปร์จะอยู่ที่ 7.1%